HU Az Európai Unió Hivatalos Lapja C 172/16

A francia kormány közleménye a szénhidrogének kutatására, feltárására és kitermelésére vonatkozó engedélyek megadásának és felhasználásának feltételeiről szóló, 1994. május 30-i 94/22/EK európai parlamenti és tanácsi irányelv (1) alapján

(Hirdetmény folyékony és gáznemű szénhidrogének bányászati célú kutatására vonatkozó engedély, az ún. „Permis de Donzacq” iránti kérelemről)

(EGT-vonatkozású szöveg)

2009/C 172/09

2008. december 12-én kelt beadványukban az Egdon Resources (New Ventures) Ltd (székhelye: Suite 2, 90-96 High Street, Odiham, Hamphshire, RG29 1LP, Anglia), a Sterling Resources (UK) Ltd (székhelye: Harbour Court, Compass Road, North Harbour, Portsmouth, Hampshire PO6 4ST, Anglia), a Nautical Petroleum Plc (székhelye: Northumberland House, 15 Petersham Road, Richmond, Surrey TW10 6TP, Anglia) és a Malta Oil Pty (székhelye: Ground Floor (West), 225 St George Terrace, Perth, Western Australia 6000, Ausztrália) gazdasági társaságok – egyetemleges felelősséggel – kérelmet nyújtottak be folyékony és gáznemű szénhidrogének bányászati célú kutatására (ún. „Permis de Donzacq”), ötéves időtartamra. A kérelem mintegy 218 négyzetkilométer nagyságú területet érint Landes megyében.

A kérelem tárgyát képező terület határvonalát a földrajzi koordinátáikkal meghatározott alábbi pontokat felsorolásuk sorrendjében összekötő hosszúsági és szélességi körök ívei alkotják (a koordináták az NTF vetületi rendszerben, a Párizson átmenő kezdő meridiánhoz viszonyítva, újfokban vannak megadva):

Pont Földrajzi hosszúság Földrajzi szélesség A 3,40 gr Ny 48,40 gr É B 3,50 gr Ny 48,40 gr É C 3,50 gr Ny 48,50 gr É D 3,60 gr Ny 48,50 gr É E 3,60 gr Ny 48,60 gr É F 3,40 gr Ny 48,60 gr É

A kérelmek benyújtása és az engedély kiadásának feltételei

Az eredeti kérelem és a versengő kérelmek benyújtóinak teljesíteniük kell a bányászati engedélyekről és a földfelszín alatti tárolási engedélyekről szóló, 2006. június 2-i 2006-648. sz. rendelet (Journal officiel de la République française, 2006. június 3.) 4. és 5. cikkében meghatározott feltételeket.

Az érdekeltek e hirdetmény közzétételétől számítva kilencven napon belül a szénhidrogénekre vonatkozó franciaországi bányászati engedélyek megszerzéséről szóló, az Európai Közösségek Hivatalos Lapja 1994. december 30-i C 374. számának 11. oldalán közzétett hirdetményben összefoglalt, valamint a bányászati engedélyekről és a földfelszín alatti tárolási engedélyekről szóló 2006-648. sz. rendeletben előírt szabályok szerint versengő kérelmet nyújthatnak be. A versengő kérelmeket a bányászati miniszternek kell címezni, és az alább megadott címre kell beküldeni.

Az eredeti és a versengő kérelmekről a bányászati engedélyek odaítélésének a fenti rendelet 6. cikkében meghatározott kritériumai alapján születik döntés, legkésőbb 2010. december 19-én.

A tevékenység gyakorlásának és megszüntetésének feltételei és követelményei

A kérelmek benyújtói részletes információkat a bányászati törvénykönyv 79. és 79.1. cikkében, illetőleg a bányászati tevékenységről, a földfelszín alatti tárolási tevékenységről, valamint a bányákra és a földfelszín alatti tárolásra vonatkozó rendészetről szóló, 2006. június 2-i 2006-649. sz. rendeletben (Journal officiel de la République française, 2006. június 3.) találnak.

További felvilágosítást a környezetvédelemért, az energiaügyért, a fenntartható fejlődésért és a területgazdálkodásért felelős minisztérium ad: Ministère de l’écologie, de l’énergie, du développement durable et de l’aménagement du territoire, Direction générale de l'énergie et climat, Direction de l'énergie, Sous-direction de la sécurité d'approvisionnement et des nouveaux produits énergétiques bureau exploration production des hydrocarbures, Arche de La Défense, Paroi Nord 92055 La Défense Cedex, telefon +33 140819537, telefax +33 140819529.

A fentiekben említett jogszabályok szövege a Légifrance honlapon, a http://www.legifrance.gouv.fr internetcímen olvasható.

(1) HL L 164., 1994.6.30.